रेखाचित्र का विशेष गुण है, इसके अभाव में किसी की भी आकार की अभिव्यक्ति नहीं हो सकती है !
रेखा दृश्य अभिव्यक्तिक का सरल, सबसे प्राचीन और महत्वपूर्ण माध्यम है ! दृश्य सम्प्रेक्षण का प्राथमिक साधन है ! रेखा दो बिंदुओं के बीच की दूरी है जो विचारों को अभीलिखित करने एवं प्रतीकात्मक बनाने तथा हमारे व्यक्तिगत तथ्यों एवं एहसासों को व्यक्त करने का मूल आधार होती है ! रेखाचित्र का विशेष गुण है, इसके अभाव में किसी की भी आकार की अभिव्यक्ति नहीं हो सकती है ! एक बिंदु से दूसरे बिंदु तक का विस्तार रेखा कहलाता है और एक वर्णीय रेखाओं वर्ण्य वर्ण्य रेखाओं द्वारा किए गए अंकन, रेखांकन (Drawing) कहलाते हैं ! दृश्य कला में रेखाओं को गति के पथ के रूप से माना जा सकता है डिजाइन में रेखाएं पाठक की आंखों का मार्गदर्शन एवं मनोभाव भी को स्थापित करती है ! इन्हे निर्देशात्मक (Directional Lines) रेखाएं कहा जाता है यह रेखाएं डिजाइन या चित्र को देखने के लिए दृष्टि संचालन को निर्देशित करती है जिनके सहारे देखने वाले की आंखें डिजाइन के विभिन्न तत्वों के महत्व के अनुसार संचालित होती हैं ! डिजाइन में रेखाएं दृश्यरूप या अदृश्य रूप में भी हो सकती हैं !  दृश्य रूप की रेखाओं की चित्रित की गई रेखाएं या वर्णनात्मक रेखाओं (Descriptive Lines) के रूप में जाना जाता है ! यह रेखाएं डिजाइन या चित्र की विषय - वस्तु की भौतिक प्रकृति की जानकारी देती है और उनके आस - पास के स्थान का भी वर्णन करती है ! डिजाइन के किसी भी तत्वों का स्वरूप रेखाओं द्वारा ही दिखाई देता है ! चित्र या डिजाइन में दृश्य रेखाओं के अतिरिक्त अदृश्य रेखाएं भी होती है जिन्हें अंतर्निहित रेखाएं (Implied Lines) कहा जाता है ! यह रेखाएं डिजाइन या चित्र में भौतिक रूप से सृजित नहीं की जाती हैं बल्कि डिजाइनर या चित्रकार द्वारा संकेतिक रूप से सुझाई जाती है जिनके द्वारा देखने वाले की आंखें डिजाइन या चित्र के संदेश को क्रमानुसार जानने की कोशिश करती हैं ! डिजाइन में शीर्षक, उपशीर्षक, बॉडी कॉपी एवं चित्र को एक व्यवस्थित तरीके से एक सीध  में रखने से भी अदृश्य  रेखाओं का आभास होता है !